**Anexa nr. 1 la H.C.L.M. Târgu Mureş nr. ........................................**

**STUDIU DE OPORTUNITATE**

**privind modalitatea de gestiune a Serviciului de Iluminat Public**

**din Municipiul Târgu Mureş**

**Cap. I. Scopul şi obiectivele**

Prezentul studiu fundamentează stabilirea soluţiei optime de asigurare a gestiunii sistemului de iluminat public, precum şi necesitatea şi oportunitatea atribuirii prin licitaţie publică a contractului de delegare a gestiunii serviciului de iluminat public, în temeiul **Legii nr. 51/2006** a serviciilor comunitare de utilităţi publice, republicată, cu modificările şi completările ulterioare.

Autorităţile administraţiei publice locale au obligaţia de a stabili şi de a aplica strategia pe termen mediu şi lung pentru extinderea, dezvoltarea şi modernizarea serviciilor de iluminat public, ţinând seama de planurile de urbanism şi amenajarea teritoriului, de programele de dezvoltare economico-socială a localităţilor şi de cerinţele serviciului de iluminat public, de evoluţia acestora, precum şi de folosirea tehnologiilor cu consumuri energetice reduse şi emisii minime de noxe.

 Prin realizarea acestui obiectiv, Consiliul local al Municipiului Târgu Mureş, reprezentantul autorităţii administraţiei publice locale urmăreşte, în condiţiile legii, prin strategiile pe care le va adopta:

* dezvoltarea şi funcţionarea pe termen mediu şi lung a sistemului de iluminat public din Municipiul Târgu Mureş, în concordanţă cu programele de dezvoltare economico-socială a municipiului, precum şi a infrastructurii aferente acestuia;
* satisfacerea în condiţii optime a nevoilor populaţiei, precum şi al instituţiilor publice şi agenţilor economici de pe raza administrativ-teritorială a Municipiului pe care îi deserveşte prin serviciul de iluminat public;
* gestionarea serviciului de iluminat public local pe criterii de competitivitate şi eficienţă managerială;
* îmbunătăţirea condiţiilor de viaţă ale cetăţenilor prin promovarea calităţii şi eficienţei iluminatului public local;
* promovarea reabilitării infrastructurii aferente sistemului de iluminat public local;
* realizarea unei infrastructuri edilitare moderne printr-un program investiţional adecvat, în vederea creşterii calităţii vieţii cetăţenilor;
* menţinerea serviciului de iluminat public la indicatorii de performanţă propuşi.

**Cap. II. Cadrul legal**

* 1. Legea nr. 51/2006 a serviciilor comunitare de utilităţi publice, republicată, cu modificările şi completările ulterioare;
	2. Legea nr. 230/2006 a iluminatului public, cu modificările şi completările ulterioare;
	3. H.G. nr. 246/2006 privind aprobarea Strategiei Naţionale pentru Accelerarea Dezvoltare a Serviciilor Comunitare de Utilităţi Publice;
	4. Ordinul nr. 86/2007 pentru aprobarea Regulamentului-cadru al serviciului de iluminat public;
	5. Ordinul nr. 87/2007 pentru aprobarea Caietului de sarcini-cadru al serviciului de iluminat public;
	6. Ordinul nr. 77/2007 privind aprobarea Normelor metodologice de stabilire, ajustare sau modificare a valorii activităţilor serviciului de iluminat public.

 **Cap. III. Descrierea serviciului de iluminat public din Municipiul Târgu Mureş**

**3.1. Aspecte generale**

Definiţie : Serviciile comunitare de utilităţi publice, (serviciile de utilităţi publice), sunt definite ca totalitatea acţiunilor şi activităţilor reglementate prin care se asigură satisfacerea nevoilor de utilitate şi interes public general ale colectivităţii locale cu privire la :

* Alimentarea cu apă
* Canalizarea şi epurarea apelor uzate
* Colectarea, canalizarea şi evacuarea apelor pluviale
* Producerea, transportul, distribuţia şi furnizarea de energie termică în sistem centralizat, salubrizarea localităţilor
* **Iluminatul public**
* Administrarea domeniului public şi privat al unităţilor administrativ-teritoriale, precum şi altele asemenea
* Transportul public local

Participanţii la realizarea serviciilor comunitare de utilităţi publice sunt : autorităţile administraţiei publice locale, utilizatorii serviciilor comunitare de utilităţi publice, operatorii serviciilor comunitare de utilităţi publice, A.N.R.S.C.

Serviciile comunitare de utilităţi publice implică procese industriale care au ca rezultat producerea de deşeuri şi poluarea mediului cu un impact asupra mediului şi la realizarea serviciilor trebuie controlat impactul asupra mediului în vederea protecţiei şi conservării acestuia, pentru asigurarea unei dezvoltări durabile.

Ca urmare, Legea nr. 51/2006 a serviciilor comunitare de utilităţi publice şi legislaţia secundară pune accent pe necesitatea protecţiei mediului înconjurător şi obţinerea tuturor autorizaţiilor, licenţelor şi avizelor de mediu cerute de lege.

Legea nr. 51/2006 este legea fundamentală a serviciilor comunitare de utilităţi publice şi reglementează activitatea în domeniu serviciilor comunitare de utilităţi publice.

Legea nr. 230 /2006 – Legea serviciului de iluminat public are ca obiect stabilirea cadrului juridic unitar privind înfiinţarea, organizarea, gestionarea, exploatarea, finanţarea şi controlul funcţionării serviciului de iluminat public şi se aplică serviciului de iluminat public a localităţilor, înfiinţat şi organizat la nivelul comunelor, oraşelor şi municipiilor, judeţelor şi al sectoarelor Municipiului Bucureşti, precum şi al asociaţiilor de dezvoltare intercomunitară având ca obiectiv serviciile de iluminat public.

Serviciile de utilităţi publice sunt în responsabilitatea autorităţilor administraţiei publice locale şi se înfiinţează, organizează şi gestionează potrivit hotărârilor adoptate de autorităţile deliberative ale unităţilor administrativ teritoriale, în funcţie de gradul de urbanizare , de importanţa economico-socială a localităţilor, de mărime şi de gradul de dezvoltare a acestora şi în raport cu infrastructura tehnico-edilitară existentă.

Procedura privind delegarea gestiunii sau concesionarea serviciilor publice de iluminat public este reglementată de Legea nr. 100/ 2016 privind concesiunile de lucrări şi concesiunile de servicii;

**Serviciul de iluminat public** face parte din sfera serviciilor comunitare de utilităţi publice, sub reglementarea, conducerea, monitorizarea şi controlul autorităţilor administraţiei publice locale din Municipiului Târgu Mureş, reprezentând o parte componentă a infrastructurii tehnico-edilitare a acestei unităţi administrativ-teritoriale.

Serviciul de iluminat public cuprinde iluminatul stradal-rutier, iluminatul stradal-pietonal, iluminatul arhitectural, iluminatul ornamental şi iluminatul ornamental-festiv .

Serviciul de iluminat public se realizează prin intermediul unui ansamblu tehnologic şi funcţional, alcătuit din construcţii, instalaţii şi echipamente specifice, denumit în continuare sistem de iluminat public. În înţelesul legii, sistemul de iluminat public este ansamblul format din puncte de aprindere, cutii de distribuţie, cutii de trecere, linii electrice de joasă tensiune subterane sau aeriene, fundaţi, stâlpi, instalaţii de legare la pământ, console, corpuri de iluminat, accesorii, conductoare, izolatoare, cleme, armaturi, echipamente de comandă, automatizare şi măsurare utilizate pentru iluminatul public.

Organizarea şi desfăşurarea serviciului de iluminat public în Municipiul Târgu Mureş trebuie să asigure satisfacerea unor cerinţe şi nevoi de utilitate publică ale comunităţii locale, după cum urmează:

* garantarea permanenţei în funcţionare a iluminatului public prin îndeplinirea parametrilor proiectaţi şi menţinerea lor la standardele în vigoare;
* asigurarea siguranţei circulaţiei rutiere şi pietonale;
* creşterea gradului de securitate individuală şi colectivă în cadrul comunităţilor locale;
* punerea în valoare, printr-un iluminat adecvat, a elementelor arhitectonice şi
peisagistice ale localităţilor, precum şi marcarea evenimentelor festive şi a sărbătorilor
legale sau religioase;
* optimizarea consumului de energie, în paralel cu îmbunătăţirea calităţii iluminatului public din Municipiul Târgu Mureş;
* realizarea unui raport optim calitate/cost şi a unui echilibru între riscurile şi beneficiile asumate prin contract; structura şi nivelul tarifelor practicate se vor reflecta în costul efectiv al prestaţiei şi vor fi în conformitate cu prevederile legale;
* administrarea corectă şi eficientă a bunurilor din proprietatea publică şi a banilor publici;
* ridicarea gradului de civilizaţie, a confortului şi a calităţii vieţii;
* susţinerea şi stimularea dezvoltării economico-sociale a localităţilor;
* nediscriminarea şi egalitatea tuturor consumatorilor;
* dezvoltarea durabilă a sistemului de iluminat public;
* liberul acces la informaţii privind aceste servicii publice;
* transparenţa, consultarea şi antrenarea în decizii a cetăţenilor.

Sistemul de iluminat public este ansamblul format din puncte de aprindere, cutii de distribuţie, cutii de trecere, linii electrice de joasă tensiune subterane sau aeriene, fundaţii, stâlpi, instalaţii de legare la pământ, console, aparate de iluminat, accesorii, conductoare, izolatoare, cleme, armături, echipamente de comandă, automatizare şi măsurare utilizate în iluminatul public.

**3.2. Situaţia economico-financiară actuală a serviciului de iluminat public**

 În prezent gestiunea iluminatului public în Municipiul Târgu Mureş se realizează prin intermediul unui acord-cadru încheindu-se, în funcţie de necesităţi, contracte subsecvente pentru urmatoarele categorii de lucrări:

* mentenanţă-întreţinere reţele aeriene şi subterane de iluminat public;
* mentenanţă-întreţinere reţele energetice aeriene şi subterane aflate în exploatarea Municipiului Târgu Mureş;
* Reabilitare reţele aeriene şi subterane de iluminat public;
* Modernizări puncte de aprindere a iluminatului public;
* Modernizări, construcţii de reţele subterane de canalizaţii pentru transmitere de informaţii;

Valoarea de inventar a componentelor sistemului de iluminat public, conform Listei de Inventar din decembrie 2018, este de 24.158.387,70 lei cu TVA.

Din punct de vedere al alegerii furnizorului de energie electrică, în ultima perioadă, Municipiul Târgu Mureş a optat pentru selectarea acestuia prin BRM Bursa Română de Mărfuri, realizându-se optimizarea evidentă a costurilor privind achiziţia de energie electrică.

În ultimul an de contract 2018, consumul de energie electrică pentru sistemul de iluminat public a fost de 4516 kWh pentru care s-au plătit 2.335.657 lei cu TVA.

Evoluţia cheltuielilor cu sistemul de iluminat public in perioada 2013-2018 este prezentată în tabelul:

 **Cheltuieli cu sistemul de iluminat public în perioada 2013-2018**

|  |  |  |  |
| --- | --- | --- | --- |
| **Anul** | **Energie electrică****(lei cu TVA)** | **Întreţinere, menţinere SIP****(valoare medie lunară lei cu TVA)** | **Reabilitări, modernizări (valoare anuală lei cu TVA)** |
| 2013 | 2.738.278,30 | 55.901,12 | 1.678.799,13 |
| 2014 | 2.550.180,28 | 75.248,28 | 164.638,00 |
| 2015 | 2.592.669,89 | 54.807,75 | 1.328.136,09 |
| 2016 | 2.320.326,71 | 77.155,28 | 2.064.417,41 |
| 2017 | 2.199.922,19 | 91.996,58 | 1.684.401,66 |
| 2018 | 2.335.657,54 | 87.207,38 | 1.814.351,68 |

**IV. Organizarea şi Funcţionarea serviciului de iluminat public în Municipiul Târgu Mureş**

**4.1**. Cadrul legal aplicabil este prevăzut de :

1. Legea nr. 51 din 8 martie 2006 a serviciilor comunitare de utilităţi publice – republicată, cu modificările şi completările ulterioare;

**Art. 8 alin. (3) lit. d):** ,,În exercitarea competenţelorşi atribuţiilor ce le revin în sferaserviciilor de utilităţi publice, autorităţile administraţiei publice locale adoptă hotărâri în legătură cu alegerea modalităţii de gestiune a serviciilor de utilităţi publice şi darea în administrare sau, după caz, punerea la dispoziţie a sistemelor de utilităţi publice destinate furnizării/prestării acestora”.

**Art. 22 alin. (1**)**:**,,Gestiunea serviciilor de utilităţi publice reprezintămodalitatea deorganizare, funcţionare şi administrare a serviciilor de utilităţi publice în scopul furnizării/prestării acestora în condiţiile stabilite de autorităţile administraţiei publice locale.

**(2)** Gestiunea serviciilor de utilităţi publice se organizează şi se realizează în următoarele modalităţi:

a) gestiune directă;

b) gestiune delegată.

**(3)** Modalitatea de gestiune a serviciilor de utilităţi publice se stabileşte prin hotărâriale autorităţilor deliberative ale unităţilor administrativ-teritoriale, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice”.

**În cazul gestiunii directe**, autorităţile administraţiei publice locale sau asociaţiile de dezvoltare comunitară, după caz, îşi asumă nemijlocit toate sarcinile şi responsabilităţile cu privire la înfiinţarea, organizarea, finanţarea, coordonarea, administrarea, gestionarea, exploatarea şi asigurarea funcţionării serviciului de iluminat public.

**Articolul 28 alin. (2):**,,Gestiunea directă se realizează prin intermediul unor operatori de drept public sau **privat**, astfel cum sunt definiţi la art. 2 lit. g), respectiv lit. h**), fără aplicarea** prevederilor Legii nr. **98/2016** privind achiziţiile publice, Legii nr. **99/2016** privind achiziţiile sectoriale şi Legii nr. **100/2016** privind concesiunile de lucrări şi concesiunile de servicii, care pot fi:

1. societăţi reglementate de Legea nr. **31/1990**, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.”

**Art. 28 alin. (21)**: ,,Autorităţile deliberative ale unităţilor administrativ-teritoriale sau, după caz, asociaţiile de dezvoltare intercomunitară cu obiect de activitate serviciile de utilităţi publice, în baza mandatului primit, **pot încredinţa unui operator de drept privat gestiuneaserviciilor de utilităţi publice sau a uneia ori mai multor activităţi din sfera acestor servicii prin atribuirea directă a contractului de delegare a gestiunii, cu respectarea următoarelor condiţii cumulative** ce trebuie îndeplinite atât la data atribuirii contractului de delegare a gestiunii, cât şi pe toată durata acestui contract:

1. unităţile administrativ-teritoriale membre ale unei asociaţii de dezvoltare intercomunitară cu obiect de activitate serviciile de utilităţi publice, în calitate de acţionari/asociaţi ai operatorului regional, prin intermediul asociaţiei, sau, după caz, unitatea administrativ-teritorială, în calitate de acţionar/asociat unic al operatorului, prin intermediul adunării generale a acţionarilor şi al consiliului de administraţie, exercită un control direct şi o influenţă dominantă asupra deciziilor strategice şi/sau semnificative ale operatorului regional/operatorului în legătură cu serviciul furnizat/prestat, similar celui pe care îl exercităasupra structurilor proprii în cazul gestiunii directe;
2. operatorul regional, respectiv operatorul, după caz, desfăşoarăexclusiv activităţi dinsfera furnizării/prestării serviciilor de utilităţi publice destinate satisfacerii nevoilor de interes public general ale utilizatorilor de pe raza de competenţă a unităţilor administrativ-teritoriale membre ale asociaţiei, respectiv a unităţii administrativ-teritoriale care i-aîncredinţat gestiunea serviciului;
3. capitalul social al operatorului regional, respectiv al operatorului este deţinut întotalitate de unităţile administrativ-teritoriale membre ale asociaţiei, respectiv de unitateaadministrativ-teritorială; participarea capitalului privat la capitalul social al operatorului regional/operatorului este exclusă”.

**În cazul gestiunii delegate**, autorităţile administraţiei publice locale sau asociaţiile de dezvoltare comunitară,după caz, transferă, în baza unui contract prin care se deleagă gestiunea, denumit în continuare contract de delegare a gestiunii, unuia sau mai multor operatori cu statut de societăţi comerciale cu capital public, privat sau mixt, sarcinile şi responsabilităţile proprii cu privire la prestarea serviciului, precum şi exploatarea şi administrarea sistemului de iluminat public, în condiţiile legii. Operatorii prestează serviciul de iluminat public în baza contractului de delegare a gestiunii aprobat de autorităţile administraţiei publice locale şi în baza licenţei eliberate de autoritatea competentă.

**Legea 230/2006 Articolul 17 alin. (1)**: ,,Indiferent de forma de gestiune adoptata, în virtutea competentelor şi atribuţiilor ce le revin potrivit legii, autorităţile administraţiei publice locale păstrează dreptul de a aproba, a supraveghea şi a controla, după caz:

a) modul de fundamentare a tarifelor şi respectarea metodologiei de stabilire, ajustare sau de modificare a acestora, emise de A.N.R.S.C.;

b) modul de îndeplinire a obligaţiilor contractuale asumate de operatori şi activităţile desfăşurate de aceştia;

c) calitatea şi eficienţa serviciului prestat, corespunzător indicatorilor de performanţă a serviciului, stabiliţi conform legii;

d) modul de administrare, de exploatare, de conservare şi de menţinere în funcţiune, dezvoltarea şi/sau modernizarea sistemului de iluminat public.

(2) Activităţile specifice serviciului de iluminat public, indiferent de forma de gestiune adoptata, se organizează şi se desfăşoară în conformitate cu prevederile regulamentului propriu al serviciului de iluminat public şi ale caietului de sarcini, elaborate şi aprobate de consiliile locale, sau de asociaţiile de dezvoltare comunitara, după caz, în baza regulamentului-cadru al serviciului de iluminat public şi a caietului de sarcini-cadru, elaborate de A.N.R.S.C. şi aprobate prin ordin al preşedintelui acesteia.”

**Legea 230/2006 Articolul 18 alin. (1):** ,,Gestiunea la nivelul comunelor, oraşelor, municipiilor sau al asociaţiilor de dezvoltare comunitara a serviciului de iluminat public, respectiv exploatarea şi funcţionarea infrastructurii aferente, se organizează astfel încât să asigure respectarea indicatorilor de performanţă, a nivelurilor de iluminare şi luminanţă prevăzute de normativele specifice domeniului şi ţinând seama de următoarele:

a) mărimea, gradul de dezvoltare şi particularităţile economico-sociale ale localităţilor;

b) starea sistemului de iluminat public existent;

c) posibilităţile locale de finanţare a exploatării, întreţinerii şi dezvoltării serviciului şi a infrastructurii tehnico-edilitare aferente.

(2) Propunerile de indicatori de performanţă a serviciului de iluminat public, elaborate în conformitate cu prevederile art. 7, vor fi supuse unor consultări şi dezbaterii publice în urma cărora se va adopta soluţia optimă pentru comunitate.

(3) Consiliile locale, asociaţiile de dezvoltare comunitara, după caz, vor aproba indicatorii de performanţă, cu respectarea prevederilor stabilite în acest scop în regulamentul-cadru al serviciului de iluminat public şi în caietul de sarcini-cadru, care au caracter minimal.

(4) Regulamentele proprii ale serviciului şi caietele de sarcini trebuie să cuprindă prevederi prin care se stabilesc cel puţin următoarele:

a) nivelurile de iluminat, pe zone caracteristice;

b) indicatorii de performanţă a serviciului;

c) condiţiile tehnice;

d) infrastructura aferenta serviciului;

 e) raporturile operator-utilizator.”

**4.2. Gestionarea si administrarea serviciului de iluminat public** se va executa astfel încât să se realizeze:

* verificarea şi supravegherea continuă a funcţionării reţelelor electrice de joasă tensiune, posturilor de transformare, cutiilor de distribuţie şi a corpurilor de iluminat;
* corectarea şi adaptarea regimului de exploatare la cerinţele utilizatorului;
* controlul calităţii serviciului asigurat;
* întreţinerea tuturor componentelor sistemului de iluminat public;
* menţinerea în stare de funcţionare la parametrii proiectaţi a sistemului de iluminat public;
* măsurile necesare pentru prevenirea deteriorării componentelor sistemului de iluminat public;
* întocmirea sau reactualizarea, după caz, a documentaţiei tehnice necesare realizării unei exploatări economice şi în condiţii de siguranţă;
* respectarea instrucţiunilor furnizorilor de echipamente;
* funcţionarea instalaţiilor de iluminat, în conformitate cu programele aprobate;
* respectarea instrucţiunilor/procedurilor interne şi actualizarea documentaţiei;
* respectarea regulamentului de serviciu aprobat de autoritatea administraţiei publice locale, în condiţiile legii;
* funcţionarea pe baza principiilor de eficienţă economică, având ca obiectiv reducerea costurilor specifice pentru realizarea serviciului de iluminat public;
* menţinerea capacităţilor de realizare a serviciului şi exploatarea eficientă a acestora, prin urmărirea sistematică a comportării reţelelor electrice, echipamentelor, întreţinerea acestora, planificarea reparaţiilor capitale, realizarea operativă şi cu costuri minime a reviziilor/reparaţiilor curente;
* îndeplinirea indicatorilor de performanţă şi calitate ai serviciului prestat, specificaţi în regulamentul serviciului;
* încheierea contractelor cu furnizorii de utilităţi, servicii, materiale şi piese de schimb, prin aplicarea procedurilor concurenţiale impuse de normele legale în vigoare privind achiziţiile de lucrări sau de bunuri;
* dezvoltarea/modernizarea, în condiţii de eficienţă a sistemului de iluminat public în conformitate cu programele de dezvoltare/modernizare elaborate de către consiliul local, sau cu programele proprii aprobate de autoritatea administraţiei publice locale;
* un sistem prin care sa poată primi informaţii sau să ofere consultanţă şi informaţii privind orice problemă sau incidente care afectează sau pot afecta siguranţa, disponibilitatea şi/sau alţi indicatori de performanţă ai serviciilor de iluminat;
* asigurarea, pe toată durata de executare a serviciului, de personal calificat şi în număr suficient pentru îndeplinirea activităţilor ce fac obiectul serviciului de iluminat public;
* urmărirea şi înregistrarea indicatorilor de performanţă aprobaţi pentru serviciul de iluminat public se va face de către operator pe baza unei proceduri specifice;
* instituirea şi aplicarea unui sistem de comunicare cu beneficiarii cu privire la reglementările noi ce privesc serviciul de iluminat public şi modificările survenite la actele normative din domeniu. În termen de 60 de zile calendaristice de la data încredinţării serviciului de iluminat public, operatorul va prezenta autorităţii administraţiei publice locale modul de organizare a acestui sistem;
* informarea utilizatorului şi a beneficiarilor despre planificarea anuală a reparaţiilor sau a reviziilor ce se vor efectua la sistemul de iluminat public.

**4.3. Operatorul serviciului de iluminat public trebuie să asigure:**

* respectarea legislaţiei, normelor, prescripţiilor şi regulamentelor privind igiena şi protecţia muncii, protecţia mediului, urmărirea comportării în timp a sistemului de iluminat public, prevenirea şi combaterea incendiilor;
* exploatarea, întreţinerea şi reparaţia instalaţiilor cu personal autorizat, în funcţie de complexitatea instalaţiei şi specificul locului de muncă;
* respectarea indicatorilor de performanţă şi calitate stabiliţi prin contractul de delegare a gestiunii, sau prin hotărârea de dare în administrare a serviciului şi precizaţi în regulamentul SIP;
* întreţinerea şi menţinerea în stare de permanentă funcţionare a sistemelor de iluminat public;
* furnizarea autorităţii administraţiei publice locale, respectiv A.N.R.S.C., a informaţiilor solicitate şi accesul la documentaţiile pe baza cărora prestează serviciul de iluminat public, în condiţiile legii;
* creşterea eficienţei sistemului de iluminat în scopul reducerii tarifelor, prin reducerea costurilor de producţie, a consumurilor specifice de materiale şi materii, energie electrică şi prin modernizarea acestora;
* personal de intervenţie operativă;
* conducerea operativă prin dispecer;
* înregistrarea datelor de exploatare şi evidenţa lor;
* analiza zilnică a modului în care se respectă realizarea normelor de consum şi stabilirea operativă a măsurilor ce se impun pentru eliminarea abaterilor, încadrarea în norme şi evitarea oricărei forme de risipă;
* elaborarea programelor de măsuri pentru încadrarea în normele de consum de energie electrică şi pentru raţionalizarea acestor consumuri;
* realizarea condiţiilor pentru prelucrarea automată a datelor referitoare la funcţionarea economică a instalaţiilor de iluminat public;
* statistica incidentelor, avariilor şi analiza acestora;
* instituirea si gestionarea unui sistem de înregistrare, investigare, soluţionare şi raportare privind reclamaţiile făcute de beneficiari în legătură cu calitatea serviciilor;
* soluţionarea operativă a incidentelor;
* funcţionarea normală a tuturor componentelor sistemului de iluminat public;
* evidenţa orelor de funcţionare a componentelor sistemului de iluminat public;
* aplicarea de metode performante de management care să conducă la funcţionarea cât mai bună a instalaţiilor de iluminat şi reducerea costurilor de operare;
* elaborarea planurilor anuale de revizii şi reparaţii executate cu forţe proprii şi cu terţi şi aprobarea acestora de către administraţia publică locală;
* executarea în bune condiţii şi la termenele prevăzute a lucrărilor de reparaţii care vizează funcţionarea economică şi siguranţa în exploatare;
* elaborarea planurilor anuale de investiţii pe categorii de surse de finanţare şi aprobarea acestora de către administraţia publică locală;
* corelarea perioadelor şi termenelor de execuţie a investiţiilor şi reparaţiilor cu planurile de investiţii şi reparaţii a celorlalţi furnizori de utilităţi, inclusiv cu programele de reabilitare şi dezvoltare urbanistică ale administraţiei publice locale;
* iniţierea şi avizarea lucrărilor de modernizări şi de introducere a tehnicii noi pentru îmbunătăţirea performanţelor tehnico-economice ale sistemului de iluminat public;
* o dotare proprie cu instalaţii şi echipamente specifice necesare pentru prestarea activităţilor asumate prin contract sau prin hotărârea de dare în administrare;
* alte condiţii specifice stabilite de autoritatea administraţiei publice locale sau asociaţia de dezvoltare comunitară, după caz.

 Operatorul are obligaţia să îndeplinească şi gestionarea consumului de energie pentru sistemul de iluminat public ce implică asumarea următoarelor atribuţii:

* monitorizarea şi raportarea consumului de energie;
* optimizarea şi reducerea cheltuielilor de întreţinere şi mentenanţă, ca şi costuri de operare aferente sistemului de iluminat public;
* aplicarea măsurilor de eficienţă energetică conform legislaţiei şi reglementărilor în vigoare aplicabile elementelor infrastructurii sistemului de iluminat public.

 Obligaţiile operatorului sunt înscrise în cuprinsul contractului de delegare a gestiunii sistemului de iluminat public.

 Cuprinsul prevederilor din aceste documente trebuie să fie în acord cu legislaţia incidentă, respectiv, cu regulamentul cadru adoptat de ANRSC prin Ordinul nr. 86/2007, precum şi regulamentul autorităţii publice locale privind iluminatul public.

 Pe de altă parte, răspunderea personalului operativ al operatorului sunt cuprinse în regulamentul de serviciu (regulamentul de serviciu se întocmeşte pe baza regulamentului-cadru al serviciului de iluminat public). **În caietele de sarcini se vor preciza condiţiile de realizare a reparaţiilor (curente şi capitale), a investiţiilor precum şi a altor cheltuieli pe care le va face operatorul, specificându-se modul de aprobare şi decontare a acestora în cadrul relaţiilor contractuale dintre autoritatea administraţiei publice locale şi operator.**

 **Bunurile care fac obiectul delegării** vor fi prevăzute în anexe la contractul de delegare a gestiunii serviciului de iluminat public din Municipiul Târgu Mureş.

 Evaluarea indicatorilor de performanţă şi a îndeplinirii exigenţelor din lege şi din caietul de sarcini se va face totodată mult mai uşor şi orice abatere contractuală va putea fi probată fără echivoc, prin raportare proporţională la valoarea contractului. Cu alte cuvinte, în cazul în care delegarea gestiunii ar eşua în cazul unui anumit operator, ar fi de dorit ca efectele negative să fie cât mai mici, iar justa denunţare unilaterală să poată fi uşor probată.

 Recomandăm ca pe parcursul primului an al noii gestiuni să se investească în:

* realizarea Hărţii Electronice a Sistemului de Iluminat al Municipiului Târgu Mureş;
* realizarea Planului General de Iluminat Public al Municipiului Târgu Mureş.

Acestea vor fi instrumente de lucru extrem de utile atât operatorului cât şi Municipalităţii, care alături de implementarea sistemului de telegestiune vor permite o administrare mult mai simplă şi mai ieftină a sistemului de iluminat public. Prevederile clare ale planului general de iluminat elimină orice dificultăţi în estimarea costurilor de investiţie şi întreţinere ulterioară;

* **extinderea sistemului** în zonele lipsă sau în cele noi, trecerea în subteran a reţelelor de alimentare, generalizarea introducerii stâlpilor de metal în locul celor de beton, toate acestea se pot face treptat pe măsura asigurării finanţării de către Municipalitate cu costuri suportabile, eşalonate pe întreaga durată a delegării.

 Se recomandă continuarea introducerii tehnologiei LED în iluminatul public, care va reduce consumurile energetice şi implicit va înlesni orientarea economiilor astfel realizate către investiţii. În ceea ce priveşte alegerea aparatelor de iluminat performanţe cu tehnologie LED, se va evita utilizarea surselor de culoare alb rece, preferându-se culorile mai calde sau neutru4000 K chiar dacă eficienţa luminoasă este superioară celor de culoare alb cald. Se vor evita contrastele de culoare şi se va căuta păstrarea culorii predominant calde a luminii. Dat fiind ca în prezent există aparate de iluminat stradal extrem de performante la o temperatură de culoare a luminii de Tc=3000-4000 K, acest lucru este perfect realizabil şi menţine actuala dominantă caldă a luminii oraşului.

 Dacă se analizează influenţa creşterii eficienţei energetice şi cea a reducerii costurilor pe o durată de 5-10 ani, este probabil ca investiţia în modernizarea punctelor luminoase să nu îndeplinească criteriile de fezabilitate economică. Cu toate acestea, creşterea calităţii iluminatului trebuie să primeze, ajungându-se astfel la atingerea parametrilor luminotehnici impuşi de normele româneşti şi europene.

**4.4. Analiză comparativă între gestiunea directă şi gestiunea delegată a serviciului de iluminat public**

 Dacă în cazul gestiunii directe autoritatea administrativă este responsabilă în integralitate de modul de îndeplinire a obligaţiilor care decurg din lege, în privinţa delegării gestiunii, legea îi permite acesteia să împartă sarcinile cu un operator public sau privat, acordând totodată posibilitatea ca prin contractul de delegare să fie impuse exigenţe specifice, în acord cu nevoile şi situaţia concretă de la nivelul comunităţii locale incidente.

 Raţiunea bunei administrări a sistemului de iluminat public în Municipiul Târgu Mureş nu poate fi pusă în discuţie, obiectul prezentului studiu constând în alegerea unei soluţii optime de gestionare a serviciului de iluminat public: directă sau indirectă. Pentru a putea compara uşor avantajele şi dezavantajele gestiunii directe cu cele ale gestiunii indirecte (delegate) a sistemului de iluminat public, acestea se prezintă în continuare sub forma unui tabel .

**Tabel nr. 1**

|  |  |  |
| --- | --- | --- |
|  | **GESTIUNEA DIRECTĂ** | **GESTIUNEA DELEGATĂ (INDIRECTĂ)** |
|  A V A N  T A J E | * menţinerea responsabilităţii faţă de populaţia deservită;
* menţinerea autorităţii nemijlocite a Municipalităţii asupra activităţii;
* Municipalitatea va avea drept de control asupra derulării serviciului;
* Asumarea resurselor financiare pentru înfiinţarea serviciului ;
 | * reducerea imixtiunii politicului în deciziile de afaceri, investiţii şi personal;
* tarife mai mici decât în cazul gestiunii directe;
* Municipalitatea transferă sarcina exploatării, administrării, propunerilor de investiţiilor şi (potenţial a) finantării către operatorul pentru partea ce îi revine;
* criteriile de management comercial se pot îndeplini pentru a avea acces la fonduri bancare;
* accesul la fonduri europene destinate autorităţilor publice;
* Municipalitatea îşi asumă rolul de administrator si reglementator pe durata contractului si va trebui să se concentreze pe negociere, monitorizare şi supervizarea respectării indicatorilor de performanţă.
* Se va putea asigura un servici
 |
|  D E Z A V A N T A J E | * Municipalitatea ar trebui să furnizeze in continuare fonduri şi garanţii în calitatea de acţionar unic (dacă se organizează o societate pe acţiuni pentru operarea serviciului);
* activitatea de atragerea de surse de finanţare, contractare de credite bancare;
* inexistenţă dotări cu echipamente şi utilaje specifice, mijloace de transport şi intervenţie, personal specializat, instruire personal, autorizare personal; etc
* Creşterea numarului de personal din cadrul aparatului primăriei care să se ocupe de gestionarea serviciului;
* inexistenţa spaţiului (birouri) pentru funcţionarea serviciului;
* Risc major de pierdere a forţei de muncă calificate;
 | * Municipalitatea trebuie să asigure finanţarea integrală a prestării serviciului;
* Risc şi dificultăţi de reziliere/ieşire din contract în caz de neperformanţă precum şi asigurarea continuităţii în prestarea serviciului până la alegerea unui alt operator;
* negocierea unui contract detaliat pe termen lung, în special pentru prima parte a contractului, cea în care se realizează investiţiile;
 |

Numărul mai mare de avantaje, precum şi cel mai mic de dezavantaje al gestiunii delegate în raport cu gestiunea directă, recomandă adoptarea variante de gestionare a serviciului prin **gestiune delegată**. Posibilitatea extinsă de a defini contractual limitele de exploatare a serviciului, finalitatea şi ritmul investiţiilor din infrastructură determină că **formula gestiunii delegate să fie mai uşor de pus în acord cu interesele generale ale comunităţi, la momentul actual, şi implicit, cu principiile care guvernează serviciul.**

 Estimarea costurilor pe toată durata delegării, inclusiv identificarea şi cuantificarea financiară a riscurilor, poate conduce la stabilirea unor tarife reale şi acceptate de către toti utilizatorii, astfel încât alegerea unui operator să fie pe deplin justificată şi financiar, pe lângă principiile descentralizării şi eficientizării cerute de normele europene.

 Pentru a aproxima costurile ipotetice pe care le presupune administrarea serviciului de iluminatului public din Municipiul Târgu Mureş, s-a realizat o *simulare a cheltuielilor lunare* pentru efectuarea serviciului de mentenanţă în varianta gestiunii directe.

|  |  |  |  |  |
| --- | --- | --- | --- | --- |
| **Nr. Crt.** | **Personal/Utilaje** | **Numar personal implicat** | **Cheltuieli unitare (lei)** | **Cheltuieli totale (lei)** |
| 1. | Director serviciu | 1 | 9.000,00 | 9.000,00 |
| 2. | Ingineri specialisti | 2 | 7.500,00 | 15.000,00 |
| 3. | Electricieni statii şi posturi | 3 | 6.000,00 | 18.000,00 |
| 4. | Electricieni exploatare linii aeriene | 3 | 6.000,00 | 18.000,00 |
| 5. | Deserventi utilaje | 3 | 6.000,00 | 18.000,00 |
| 6. | Personal de executie auxiliar (sapatori, lacatusi, sudori) | 6 | 5.000,00 | 30.000,00 |
| 7. | Amortizări utilaje achizitionate | 1 | 15.503,00 | 15.503,00 |
| 8. | Carburanţi (1000 l) | 1 | 6.000,00 | 6.000,00 |
| 9. | Materii prime, consumabile | 1 | 30.000,00 | 30.000,00 |
| **Total 1** | **162.503,00** |
| **Cheltuieli indirecte** | **13%** | **21.125,39** |
| **Total General cheltuieli lunare** | **183.628,39** |

 Calculele simulării indică o valoare de **183.628,39** lei ipotetic cheltuiţi în varianta gestiunii proprii. Comparând valoarea lunară estimată a gestiunii directe cu media lunară din ultimii 6 ani a cheltuielilor efectuate prin gestiune delegată de **73.719,40** lei, constatăm faptul că gestiunea delegată este, si din punct de vedere al costurilor, mult mai avantajoasă.

Calculul de mai sus arată faptul că, în varianta asumării de către municipalitate a gestionării directe a sistemului de iluminat public, cheltuielile necesare pentru a-l menţine în parametri normali de funcţionare ar putea să fie mai mari decât au fost în varianta delegării sistemului.

Gestiunea delegată se poate plia pe necesitatea adaptării la cerinţele şi exigentele legale în vigoare a serviciului de iluminat public, privit ca un sistem eficient, şi care să corespundă cu programele de dezvoltare durabilă ale municipalităţii, respectiv, pentru:

• asigurarea dezvoltării durabile a unităţilor administrativ-teritoriale;

• crearea unui ambient plăcut şi ridicarea gradului de civilizaţie, a confortului şi a calităţii vieţii;

• asigurarea funcţionării şi exploatării în condiţii de siguranţă, rentabilitate şi eficienţă economică a infrastructurii aferente serviciului de iluminat public;

• protecţiei şi conservării mediului natural şi construit;

• satisfacerea judicioasă, echitabilă şi nepreferenţială a tuturor membrilor comunităţii locale, în calitatea lor de beneficiari ai serviciului;

• identificare şi implementarea unor soluţii şi sisteme de eficienţă energetică;

• punerea în valoare, printr-un iluminat arhitectural, ornamental şi ornamental-festiv a edificiilor de importanţă publică şi/sau culturală şi marcării prin sisteme de iluminat corespunzătoare a evenimentelor festive şi a sărbătorilor legale sau religioase.

 În concluzie, prezentul studiu recomandă menţinerea unui sistem cu un singur operator. Subliniem faptul că **modalitatea gestiunii delegate a serviciului de iluminat public** prin atribuirea contractului de concesiune pentru delegarea a gestiunii serviciului de iluminat public, este în interesul administraţiei publice locale, aceasta având posibilitatea de a efectua în orice moment cu uşurinţă un audit prin raportare la starea sistemului, verificarea indicatorilor de performanţă, precum şi la nivelul de eficienţă în funcţionare.

 **V. Obiectul delegarii**

Obiectul contractului îl constituie delegarea gestiunii serviciului de iluminat public din Municipiul Târgu Mureş şi cuprinde totalitatea acţiunilor şi activităţilor de utilitate publică şi de interes economic şi social general desfăşurate la nivelul unităţii administrativ-teritoriale sub conducerea, coordonarea şi responsabilitatea unui **operator unic**, în scopul asigurării iluminatului public din Municipiu, inclusiv dreptul şi obligaţia de a administra şi de a exploata infrastructura tehnico-edilitară aferentă acestuia, în conformitate cu Regulamentul serviciului de iluminat public (Anexa 1) şi a Caietului de sarcini specific (Anexa 2).

Serviciul de iluminat public cuprinde:

- iluminatul stradal-rutier,

- iluminatul stradal-pietonal,

- iluminatul arhitectural,

- iluminatul ornamental

- iluminatul ornamental-festiv al Municipiului Târgu Mureş.

Serviciul de iluminat public se realizează prin intermediul unui ansamblu tehnologic şi funcţional, alcătuit din construcţii, instalaţii şi echipamente specifice, denumit în continuare sistem de iluminat public fiind format din puncte de aprindere, cutii de distribuţie, cutii de trecere, linii electrice de joasă tensiune subterane sau aeriene, fundaţii, stâlpi, instalaţii de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare şi măsurare utilizate pentru iluminatul public.

Prestaţiile şi lucrărileasigurate de delegat sunt următoarele:

a) întreţinerea – menţinerea în starea de funcţionare a elementelor aparţinând sistemului de iluminat public pentru asigurarea funcţionării continue şi optime a echipamentelor aferente sistemului de iluminat public prin înlocuirea componentelor dictate de menţinerea parametrilor lumino-tehnici la nivelele standardului EN13201/2004 şi a unui raport optim între aceşti parametri şi consumul de energie electrică.

b) realizarea iluminatului festiv/iluminat festiv de sărbători prin închirierea/achiziţionarea, montarea şi demontarea echipamentelor. pentru execuţia lucrărilor de iluminat festiv se vor utiliza numai surse cu tehnologie LED. Produsele utilizate: figurine 3D, 2D, brad împodobit cu înălţimea de peste 15 m, plase luminoase, ţurţuri luminoşi, ghirlande luminoase, etc;

c) montarea/demontarea şi asigurarea de asistenţă tehnică pentru instalaţiile electrice necesare în cadrul manifestărilor cultural-artistice din Municipiul Târgu Mureş;

d) modernizarea şi extinderea infrastructurii sistemului de iluminat public- reţea, stâlp, corp, consolă, punct de măsură şi control, etc., în baza Programelor stabilite de delegatar.

**Cap.VI.Durata contractului de delegare a gestiunii serviciului de iluminat public**

 În conformitate cu prevederile art. 32 alin. (3) din Legea nr. 51/2006, republicată, legea 100/2016 cu modificările şi completările ulterioare, durata contractului de delegare a gestiunii serviciului de iluminat public al Municipiului Târgu Mureş este de **5 ani**.

Pentru contractele de delegare a gestiunii a căror durată estimată este mai mare de 5 ani, aceasta se stabilește, după caz, în conformitate cu prevederile Legii nr. 100/2016 și nu va depăși durata maximă necesară recuperării investițiilor prevăzute în sarcina operatorului prin contractul de delegare.

**Cap. VII. Concluzii**

Starea actuală a gestiunii sistemului de iluminat public, gestiunea aflându-se în sarcina municipalităţii prin incheierea periodică de contracte subsecvente, impune o rezolvare cât mai rapidă a situaţiei.

 **Aviz favorabil Şef Biroul Energetic**

 **Direcţia Tehnică ing. Bugnar Andrei**

 **Director Executiv**

 **ing. Racz Lucian**

 **Consultant**

 **S.C. Construct Instal S.R.L.**